تورکیه جمهوریتینین قوروجوسو غازی مصطفی کمال آتاتورک، ابدیته یئریمه‌سی‌نین ۸۰.جی ایلینده دونیانین مختلیف شهرلرین‌ده تؤرنلرله آنیلدی.
استرالیانین باشکندی کانبرا ایله سیدنی و ملبورن شهرلرین‌ده آنما تدبیرلری گئچیریلدی.
کانبرادا، آتاتورک آنیدینا چلنگ قویولماسی ایله باشلایان تدبیر ائلچیلیک‌ده داوام ائتدی.
مراسیملر، سیدنی‌ده باش کونسوللوق بیناسین‌دا، ملبورن‌دا ایسه باش کونسوللوق ایقامتگاهین‌دا وطنداشلارین ایشتیراکی ایله حیاتا گئچیریلدی.
ملبورن باش کونسول وکیلی عثمان ائلخان شنرین دانیشیغی ایله باشلایان مراسیم، غازی مصطفی کمال آتاتورکون حیاتا ویداع ائتدیگی ساعات ۹و ۵ گئچه ۱ دقیقه‌لیک سایغی دوروشو ایله داوام ائتدی.
داها سونرا ایستیقلال مارشینین اوخوندوغو تدبیرده باش کونسول یاردیمچیسی محمد اوچار و دعوت‌لیلر آتاتورک حاقین‌دا دانیشدیلار.
آنما پروگرامینا قاتیلانلارا تشکر ائد‌ن باش کونسول وکیلی شنر،
"تورک اولوسو اولاراق چوخ شانسلیییق. اینگیلیس دؤولت آدامینین دا دئدیی کیمی، هر یوزایل بیر اولوسا بیر بیلگه نصیب اولور. ۲۰.جی عصرده بیزه نصیب اولدو. وطنیمیزی قورتاران، جمهوریتیمیزی قوران مصطفی کمال آتاتورک و اونون بوتون سلاحداشلارینا بؤیوک بیر سایغی دویوروق، اؤزلمله آنیریق" ایفاده‌لرینی ایشلتدی.
اوُلو اؤندر آتاتورک، مالزینین باشکندی کوالا لامپور، اندونزینین باکندی جاکارتادا دا تؤرنلرله آنیلدی.
